### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 22. marts 2023 har vedtaget Magistratens foranstående indstilling af 6. marts 2023.

###

Opstart af ekspropriationsproces med henblik på eventuel ekspropriation af arealer langs [adresse].

### Resume

I februar 2020 vedtog Byrådet Lokalplan 1083, Risskov Engby med tilknyttet udbygningsaftale. Området er beliggende mellem letbanen i vest, [adresse] i syd og [adresse] i øst og er i Kommuneplan 2017 udpeget til by-omdannelsesområde. I udbygningsaftalen med nogle af grundejerne i området er der blandt andet indgået aftale om ombygning af en del af [adresse], samt ombygning af dennes tilslutning til [adresse]. Udbygningsaftalen skal sikre en hensigtsmæssig trafikafvikling i det fremtidige område.

Med denne indstilling beder Teknik og Miljø om byrådets tilkendegivelse af vilje til at ekspropriere, såfremt det ikke er muligt at erhverve de nødvendige arealer ved indgåelse af frivillige aftaler med lodsejerne. Forvaltningen vil afholde nødvendige åstedsforretninger som indledning til ekspropriation. Det forsøges indledningsvist at indgå frivillige aftaler.

### Beslutningspunkter

Det indstilles:

At 1) arealerne kan erhverves ved ekspropriation om nødvendigt som fremgår af bilag 1 og bilag 2 i henhold til udbygningsaftalen tilknyttet lokalplan 1083.

At 2) Teknik og Miljø bemyndiges til at gennemføre åstedsforretninger jf. Vejlovens § 100 som forberedelse til eventuel ekspropriation af de nødvendige arealer.

### Sagsforløb

Udvalg: Magistraten

Dato: 06-03-2023

Britta Jakobsen: 4

Fremsendes til [adresse] med bemærkning, at Magistraten i mødet den 6. marts 2023 anbefaler, at byrådet tiltræder Magistratsafdelingen for Teknik og Miljøs indstilling 21. februar 2023.